તેમણે આગળ કહ્યું કે, અપ્રમાણિક લોકો ગરીબોના ઘર આગળ લાઇનમાં છુપાઇને ઊભા છે, એ અપ્રમાણિક લોકો જ અત્યારે વધુ મુસીબતમાં છે. જો કોઇ અમીર ગરીબને પૈસા આપે તો એની પાસેથી પુરાવો ચોક્કસ માંગજો. નોટબંધીના નિર્ણય બાદ ઘણા નેતાઓના મોઢાં ચડી ગયા છે, પહેલાં જે લોકો મની-મની કરતા હતા એ જ હવે મોદી-મોદી કરે છે. હું ગરીબભાઇઓને એટલું જ કહીશ કે જો કોઇ અમીર તમારા ખાતામાં પૈસા નાંખવા આવે તો અત્યારે તો નાંખી લેવા દેજો, પરંતુ જ્યારે એ પાછો માંગવા આવે ત્યારે નનૈયો ભણી દેજો.